Missier kiteb fuq u saqsa jekk hemmx xi ħadd li jixtieq jingħaqad miegħu biex isibu vann li jwassal lit-tfal l-iskola. Tkellimna ma' missier li t-tifel tiegħu jmur fi skola tal-Knisja, u rċieva ittra mingħand it-transport tal-iskola jinfurmawh li ibnu se jibda jinġabar fis-6:10 ta' filgħodu, kuljum. Dan ifisser li l-istudenti issa jridu jqumu mill-inqas fil-5:45 ta' filgħodu! Is-soltu l-istudenti jinġabru fis-7:00 u 7:15 ta' filgħodu, u issa se jibdew jinġabru fis-6:10 ta' filgħodu. Dan l-istess ġenitur, li ismu ma xtaqx li jissemma, tkellem ma' Xarabank u qalilna li minħabba għajja, dan inaqqas mill-ħin li t-tfal idumu attivi matul il-ġurnata. Dan se jnaqqas il-ħin mal-familja u biex ma ssemmix ukoll li l-ġenituri jridu jqumu qabel uliedhom biex jippreparaw u jarawhom sejrin. "Mhux sewwa li t-tfal se jibdew jinġabru daqshekk kmieni. It-trasport suppost qiegħed għall-istudenti u mhux l-istudenti għat-trasport." Dan l-istess ġenitur wera t-tħassib tiegħu li l-kooperattiva tat-transport qed tiġbor xi studenti kmieni sabiex ikunu jistgħu jagħmlu vjaġġi oħra u jekk inhu hekk, kif l-istudenti jaslu l-iskola din tkun magħluqa u dan iniżżilhom xorta. Xarabank isaqsi - Taqblu li t-tfal jinġabru fis-6:00 ta' filgħodu? X'inhu l-ħin diċenti għal uliedek?
Tfal iqumu fil-5:30am għall-iskola